|  |
| --- |
|  |
| Versjon 0.92  24.01.2019 |
| Prosedyreregler |
| Båttjenester Indre Oslofjord 2021 |

Innhold

[1 Innledning 3](#_Toc534919745)

[1.1 Orientering 3](#_Toc534919746)

[1.2 Om Oppdragsgiver 3](#_Toc534919747)

[1.3 Oppbygging av konkurransegrunnlaget 4](#_Toc534919748)

[2 Tidsplan 4](#_Toc534919749)

[3 Oppdraget 4](#_Toc534919750)

[3.1 Formål og omfang av anskaffelsen 4](#_Toc534919751)

[3.2 Driftsbase på Lindøya og båter 5](#_Toc534919752)

[4 Regler for gjennomføring av konkurransen 5](#_Toc534919753)

[4.1 Alminnelige konkurranseregler 5](#_Toc534919754)

[4.2 Nærmere om anskaffelsesprosedyren 5](#_Toc534919755)

[4.3 Konkurransegjennomføringsverktøy 5](#_Toc534919756)

[4.4 Retting, supplering og/eller endringer av konkurransegrunnlaget 6](#_Toc534919757)

[4.5 Kommunikasjon med oppdragsgiver 6](#_Toc534919758)

[4.6 Spørsmål til konkurransegrunnlaget 6](#_Toc534919759)

[4.7 Offentlighet 6](#_Toc534919760)

[4.8 Taushetsplikt 6](#_Toc534919761)

[4.9 Bestemmelser om virksomhetsoverdragelse 6](#_Toc534919762)

[4.10 Avvisning 6](#_Toc534919763)

[5 Kvalifikasjonsfasen 7](#_Toc534919764)

[5.1 Generelt 7](#_Toc534919765)

[5.2 Utfylling av europeisk egenerklæringsskjema (ESPD) 7](#_Toc534919766)

[5.2.1 Samlet angivelse av alle kvalifikasjonskrav i ESPD-skjemaet 7](#_Toc534919767)

[5.2.2 ESPD del III Nasjonale avvisningsgrunner 7](#_Toc534919768)

[5.3 Kvalifikasjonskrav 7](#_Toc534919769)

[5.3.1 Krav til betaling av skatter og avgifter 7](#_Toc534919770)

[5.3.2 Krav til organisatorisk og juridisk stilling, samt godkjenning 8](#_Toc534919771)

[5.4 Tilbyders økonomiske kapasitet 9](#_Toc534919772)

[5.5 Tilbyders tekniske og faglige kvalifikasjoner 9](#_Toc534919773)

[5.6 Støtte fra andre foretak 9](#_Toc534919774)

[6 Utforming og levering av tilbudet 10](#_Toc534919775)

[6.1 Levering av tilbudet 10](#_Toc534919776)

[6.2 Tilbudets utforming og innhold 10](#_Toc534919777)

[6.3 Utgifter til utarbeidelse og levering av tilbud 10](#_Toc534919778)

[6.4 Avvik fra konkurransegrunnlaget 10](#_Toc534919779)

[6.5 Rettidig levering av tilbudet 10](#_Toc534919780)

[6.6 Alternative tilbud 10](#_Toc534919781)

[7 Forhandlinger 10](#_Toc534919782)

[8 Oppdragsgivers kriterier for valg av tilbud 11](#_Toc534919783)

[8.1 Om tildelingskriterier 11](#_Toc534919784)

[8.2 Evalueringsmodell 11](#_Toc534919785)

[8.3 Tildelingskriteriet pris 11](#_Toc534919786)

[8.4 Tildelingskriteriet Miljømessige egenskaper 12](#_Toc534919787)

[8.5 Tildelingskriteriet Kvalitet på tilbudet til kunden (gjennomføring av oppdraget) 12](#_Toc534919788)

[8.6 Tildelingskriteriet Kvalitet på båtmateriell (gjennomføring av oppdraget) 12](#_Toc534919789)

[8.7 Tildelingskriteriet Drift av base 12](#_Toc534919790)

[9 Avslutning av konkurransen 12](#_Toc534919791)

[9.1 Informasjon og begrunnelse for kontraktstildeling 12](#_Toc534919792)

[9.2 Avlysning av konkurranse 13](#_Toc534919793)

# Innledning

## Orientering

Ruter As (heretter kalt «Oppdragsgiver» eller «Ruter») inviterer til konkurranse om drift av båttrafikk i indre Oslofjord.

## Om Oppdragsgiver

Ruter er et aksjeselskap som har ansvaret for planlegging, koordinering, og markedsføring av rutegående kollektivtrafikk i Oslo og Akershus. Tilskudd til driften ytes av Oslo kommune og Akershus fylkeskommune.

Ruter er ikke selv et operatørselskap, men kjøper som Oppdragsgiver transporttjenester av flere buss, bane-, trikk- og båtselskaper, som utfører den daglige transporten. Operatøren vil utføre oppdraget på Ruters legalløyve i yrkestransportloven (løyvefritak for administrasjonsselskaper).

For ytterligere informasjon om Ruter vises det til Oppdragsgivers hjemmesider: <http://www.ruter.no>.

## Oppbygging av konkurransegrunnlaget

Konkurransegrunnlaget består av følgende deler og dokumenter:

**Prosedyreregler med vedlegg**

**Kontrakt:**

Kapittel 1 Kontraktsvilkår

Kapittel 2 Oppdragsbeskrivelse

Kapittel 3 Krav til fartøy

Kapittel 4 Rutebeskrivelse

Kapittel 5 Godtgjørelse, malus og bonus

Kapittel 6 Oppstartsforberedelser

Kapittel 7 Brygger og infrastruktur

Kapittel 8 Påkravsgaranti

Kapittel 9 Databehandleravtale

Kapittel 10 Handlingsregler for Ruters leverandører

# Tidsplan

|  |  |  |
| --- | --- | --- |
| **Aktivitet** | **Dato** | **Klokken** |
| Kunngjøring av konkurransen | 02.05.2019 |  |
| Tilbudskonferanse og befaring av brygger | 28.05.2019 |  |
| Frist for spørsmål i kvalifiseringsfasen | 03.06.2019 |  |
| Siste dag for besvarelse av spørsmål | 05.06.2019 |  |
| **Frist for innlevering av forespørsel om å delta** | 07.06.2019 | Kl 12.00 |
| Melding om resultatet av kvalifikasjonen – invitasjon til utvalgte tilbydere | 11.06.2019 |  |
| Eventuell tilbudskonferanse nr. 2 | 29.08.2019 |  |
| Frist for å stille spørsmål til konkurransegrunnlaget | 16.09.2019 |  |
| Siste dag for besvarelse av spørsmål og legge ut ny informasjon | 20.09.2019 |  |
| **Frist for innlevering av tilbud** | 7.10.2019 | Kl 12.00 |
| Forhandlinger og reviderte tilbud | Uke 43-47 |  |
| Forventet tildeling | Uke 51 |  |
| Forventet kontraktssignering | Uke 1 - 2020 |  |
| Vedståelsesfrist | 02.03.2020 |  |

Oppdragsgiver gjør oppmerksom på at tidsplanen kan bli endret. Oppdragsgiver vil varsle alle som har registrert interesse for konkurransen i Oppdragsgivers konkurransegjennomføringsverktøy (KGV) om eventuelle endringer i tidsplanen.

# Oppdraget

## Formål og omfang av anskaffelsen

Formålet med anskaffelsen er å inngå kontrakt for drift av Øybåtsambandet i indre Oslofjord.

Anbudet omfatter to linjer:

* B1 Øyene
  + Denne linja seiles hele året. Anløper alle brygger med unntak av Langøyene
* B2 Langøyene
  + Seiles i sommerhalvåret. Anløper Hovedøya, Gressholmen og Langøyene.

Utgangspunkt for alle avganger er Aker brygge (Rådhusbrygge 4). Hovedøya, Lindøya øst, Gressholmen, Bleikøya, Nakkholmen og Lindøya vest betjenes hele året. Langøyene betjenes kun i sommerhalvåret.

Linje B1 er grunnstammen i tilbudet, og seiles som ei ringrute. Tilbudet med avgang hver hele time, og en knapp time på runden, har vist seg å være populært, og dette ønskes videreført.

Ruter skal inngå en samlet kontrakt for sambandene. Det vil ikke være anledning til å gi tilbud på hvert enkelt samband. Nærmere beskrivelse av omfanget går frem av Kapittel 4 Rutebeskrivelsen. Rutebeskrivelsen åpner for at operatør kan komme med forslag til ruteplan.

Kontrakten vil gjelde fra tidspunkt for signering og varer i 13 år fra oppstart av driften.

Oppdragsgiver har opsjon til å forlenge kontrakten på to ganger med inntil 10 år til sammen. Oppdragsgiver skal varsle operatøren minst 1 år før kontraktperiodens utløp dersom opsjon skal benyttes.

## Driftsbase på Lindøya og båter

Ruter har sikret tilgang til driftsbase på Lindøya, se nærmere beskrivelse i kapittel 7. Operatør skal inngå fremleieavtale med Ruter som gir tilgang til basen. Valgte leverandør står fritt til å benytte basen etter eget ønske innenfor de rammer som gjelder for eiendommen. Som en del av tilbudet skal leverandør beskrive hvordan eiendommen skal benyttes og forvaltes (drift og vedlikehold).

Leverandøren som blir valgt i denne konkurransen er forpliktet til å kjøpe båten Oslo VIII som er i trafikk i dag, se vedlagte kjøpsavtale. Kjøpsavtalen er ferdig fremforhandlet og kan ikke reforhandles. Valgte leverandør kan frivillig utløse opsjoner på kjøp av de øvrige båtene som benyttes til å drifte sambandet.

Priser på båtene er som følger:

|  |  |
| --- | --- |
| **Navn** | **Pris per 01.10.2021** |
| Oslo VIII | 8 308 571 |
| Oslo X | 6 735 714 |
| Oslo XI | 5 235 714 |
| Oslo XII | 5 130 000 |

# Regler for gjennomføring av konkurransen

## Alminnelige konkurranseregler

Denne anskaffelsen gjennomføres i samsvar med lov om offentlige anskaffelser av 17. juli 2016 nr. 73 (anskaffelsesloven) og forskrift om offentlige anskaffelser av 12. august 2016 nr. 974 (anskaffelsesforskriften).

## Nærmere om anskaffelsesprosedyren

Anskaffelsen gjennomføres som en konkurranse med forhandling etter forutgående kunngjøring i henhold til anskaffelsesforskriften del I og III.

Denne prosedyren gir alle interesserte tilbydere mulighet til å levere en forespørsel om å delta i konkurransen. Bare de tilbydere som deretter blir invitert av Oppdragsgiveren, kan inngi tilbud. Dette betyr at konkurransen gjennomføres i to trinn, der trinn 1 er en kvalifikasjonsfase, og trinn 2 er en tilbudsfase. Interesserte tilbydere skal i første trinn av konkurransen kun levere forespørsel om å delta (kvalifikasjonssøknad), ikke et komplett tilbud.

## Konkurransegjennomføringsverktøy

Ruter benytter konkurransegjennomføringsverktøy («KGV») for gjennomføring av konkurransen.

## Retting, supplering og/eller endringer av konkurransegrunnlaget

Innen tilbudsfristen jfr. punkt 2 løper ut har Oppdragsgiver rett til å foreta rettinger, suppleringer og/eller endring av konkurransegrunnlaget som ikke er vesentlige.

Rettinger, suppleringer og/eller endringer i konkurransegrunnlaget vil bli publisert i KGV.

## Kommunikasjon med oppdragsgiver

Spørsmål til konkurransegrunnlaget skal skje etter pkt. 4.6. Også all annen kommunikasjon i konkurransefasen skal skje i KGV.

## Spørsmål til konkurransegrunnlaget

Eventuelle spørsmål tilbyderne måtte ha til konkurransegrunnlaget må fremmes innen fristene oppgitt i punkt 2.

Spørsmål skal stilles i KGV. Alle spørsmål vil bli besvart i anonymisert form og gjort tilgjengelig i god tid før fristenes utløp.

## Offentlighet

For allmennhetens innsyn i tilbud og anskaffelsesprotokoll gjelder lov av 19. mai 2006 nr. 16 om rett til innsyn i dokument i offentleg verksemd (offentleglova).

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. anskaffelsesforskriften § 7-4, og forvaltningsloven § 13.

## Bestemmelser om virksomhetsoverdragelse

I henhold til yrkestransportlova § 8 er konkurransen underlagt reglene i arbeidsmiljøloven §§ 16-2 til 16-7, om arbeidstakernes rettigheter ved virksomhetsoverdragelse.

Oppdragsgiver har lagt ut informasjon om hvor mange ansatte dagens operatør har som er knyttet til den ruteproduksjonen som omfattes av konkurransen, deres alder, ansiennitet og lønns- og arbeidsvilkår. Se mappen for konkurranseinformasjon i KGV.

Oppdragsgiver er for øvrig ikke part i forholdet mellom eksisterende Operatør, ny Operatør eller deres ansatte. Oppdragsgiver har således ikke ansvaret for at den videreformidlede informasjonen knyttet til ovennevnte forhold er korrekt opplyst fra dagens Operatør.

## Avvisning

Avvisningsreglene i anskaffelsesforskriften kapittel 24 kommer til anvendelse. Oppdragsgiver anmoder tilbyderne om å gjøre seg kjent med disse.

# **Kvalifikasjonsfasen**

## Generelt

Interesserte tilbydere skal i første trinn av konkurransen kun levere en forespørsel om å få delta (kvalifikasjonssøknad), ikke et komplett tilbud. Forespørselen skal leveres elektronisk i KGV. Innlogging skjer på nettsiden [eu.eu-supply.com](https://eu.eu-supply.com/).

Tilbyder må oppfylle kravene i punkt 5.3 – 5.5 for å være kvalifisert for å delta i konkurransen.

Tilbyderen skal fylle ut og levere egenerklæringsskjemaet ESPD (se punkt 5.2) som dokumentasjon på at kvalifikasjonskravene er oppfylt. Dokumentasjon på oppfyllelse av kvalifikasjonskravene behøver ikke å legges ved tilbudet, men det er ønskelig at tilbyderen leverer dette med en gang. Tilbyderne må i alle tilfelle sørge for å ha dokumentasjonen som fremgår nedenfor tilgjengelig og kan fremlegges innen kort tid. Ved forespørsel fra Oppdragsgiver skal tilbydere kunne levere dokumentasjonen innen to virkedager.

## Utfylling av europeisk egenerklæringsskjema (ESPD)

### Samlet angivelse av alle kvalifikasjonskrav i ESPD-skjemaet

Tilbyderen skal fylle ut ESPD-skjemaets del II, III, IV og VI.

For del IV gjelder følgende:

I denne konkurransen kan tilbyderne i ESPD-skjemaet gi en samlet erklæring om at han oppfyller samtlige av de kvalifikasjonskravene som fremkommer av dette konkurransegrunnlaget. Dette gjøres i ESPD-skjemaets del IV seksjon a. Det vil si at resten av del IV ikke skal fylles ut.

### ESPD del III Nasjonale avvisningsgrunner

I ESPD del III: Avvisningsgrunner, seksjon D er det inntatt følgende punkt: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat». De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at alle avvisningsgrunnene i FOA § 24-2, inkludert de rent nasjonale avvisningsgrunnene, gjelder i denne konkurransen.

Til orientering er følgende av avvisningsgrunnene i § 24-2 rent nasjonale avvisningsgrunner:

- § 24-2 (2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

- § 24-2 (3) bokstav i. Avvisningsgrunnen i ESPD-skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Kvalifikasjonskrav

### Krav til betaling av skatter og avgifter

|  |  |
| --- | --- |
| **KRAV 1** | **DOKUMENTASJONSKRAV** |
| Tilbyderen må ha ordnede forholde til skattemyndighetene | * Skatte- og merverdiattest, ikke eldre enn 6 måneder regnet fra tilbudsfristens utløp.   Norske tilbydere  Attesten bestilles og hentes ut i [Altinn](http://www.altinn.no/) eller hos skatteoppkrever/Skatteetaten.  Utenlandske tilbydere  Attester utstedt av kompetent myndighet som bekrefter at tilbyderen har oppfylt sine forpliktelser med hensyn til betaling av skatter og avgifter i henhold til lovbestemmelsene i landet hvor tilbyderen er etablert.  Dersom myndighetene i det aktuelle landet ikke utsteder slike attester, skal tilbyderen fremlegge en erklæring som stadfester at alle skatter og avgifter er blitt betalt. Erklæringen skal være utstedt av retts- eller forvaltningsmyndighet i hjemstaten eller nåværende oppholdsstat eller være godkjent og signert av en uavhengig 3. part. Erklæringen skal være utformet på norsk eller engelsk.  Attesten(e) skal ikke være eldre enn 6 måneder regnet fra tilbudsfristens utløp. Dokumentasjon skal være utformet på norsk eller engelsk. |

### Krav til organisatorisk og juridisk stilling, samt godkjenning

|  |  |
| --- | --- |
| KRAV 2 | DOKUMENTASJONSKRAV |
| Tilbyder skal være et lovlig etablert foretak. | Norske selskaper:   * Oppdatert firmaattest utstedt av Foretaksregisteret.   For tilbydere som søker på vegne av selskap under etablering skal det vedlegges et stiftelsesdokument.  Utenlandske selskaper:   * Attester for registrering i faglig register som bestemt ved lovgivning i det land hvor tilbyderen er etablert. * Tilbyderen skal oppgi selskapets eierforhold. |
| **KRAV 3** | **DOKUMENTASJONSKRAV** |
| Tilbyder skal ha gyldig godkjennelsesbevis for sikkerhetsstyring (Document of Compliance, DOC) for drift av ro-ro passasjerskip (ro-ro ferje) | * Kopi av utstedt Document of Compliance, DOC   Dersom tilbyder selv ikke har DOC sertifikat, men har delegert dette til et managementselskap som har DOC sertifikat på vegne av selskapet skal tilbyder legge ved bilag 5 Forpliktelseserklæring og kopi av managementselskapets DOC sertifikat. |

## Tilbyders økonomiske kapasitet

|  |  |
| --- | --- |
| **KRAV 4** | **DOKUMENTASJONSKRAV** |
| Tilbyderen må ha tilstrekkelig økonomisk soliditet til å gjennomføre kontrakten. | • Styrebehandlet årsregnskap - med revisorberetning, styrets beretning og årsrapport for de to siste årene  • For norske leverandører: Oppdragsgiver vil gjennomføre en kredittvurdering av selskapet for å se at kravet er oppfylt.  • For utenlandske leverandører: Det skal legges ved en kredittvurdering basert på siste kjente regnskapstall |

## Tilbyders tekniske og faglige kvalifikasjoner

|  |  |
| --- | --- |
| **KRAV 5** | **DOKUMENTASJONSKRAV** |
| Tilbyder skal ha relevant kompetanse og erfaring. | Oversikt over tilbyderens relevante oppdrag de siste 3 årene.  Oversikten skal minimum inneholde:  Oppdragets navn, sted for utførelse, oppdragsgiver med navn på referanseperson, tidsrom, oppdragets årlig verdi, kort beskrivelse av oppdraget.  Oppdragsgiver forbeholder seg retten til å innhente opplysninger fra Brønnøysundregistrene og kontakte oppgitte referanser.  Dersom tilbyder mener det er nødvendig med tilleggsinformasjon for å godtgjøre sin kompetanse og erfaring, skal denne vedlegges uten at Oppdragsgiver ber om det. |

## Støtte fra andre foretak

Tilbyderen kan velge å støtte seg på andre foretaks kapasitet for å oppfylle kvalifikasjonskravene. Med «andre foretak» menes for eksempel morselskap, samarbeidspartner, underleverandør og lignende. Tilbyderen må i så fall levere egenerklæringsskjema (ESPD) utfylt av de foretakene han vil støtte seg på. I tillegg skal det fremlegges dokumentasjon på de aktuelle virksomheters kvalifikasjoner i henhold til kvalifikasjonskravene nedenfor, avhengig av hvilket eller hvilke kvalifikasjonskrav virksomheten skal bidra med å oppfylle.

Dersom leverandøren støtter seg på andre virksomheter for å oppfylle kravene til faglige kvalifikasjoner eller kravene til relevant faglig erfaring, skal disse virksomhetene utføre arbeidene som krever slike kvalifikasjoner, jf. FOA § 16-10 (5).

I tillegg må tilbyderen bevise at han vil ha rådighet over de nødvendige ressursene fra de støttende foretak i kontraktsperioden, ved å legge frem en forpliktelseserklæring, garanti, samarbeidsavtale eller lignende. Dette gjelder uavhengig av den juridiske karakteren av forbindelsen mellom foretakene, dvs. at de støttende foretakene enten kan være tilbyderens morselskap, et annet foretak i samme konsern, en samarbeidspartner eller lignende.

Forpliktelseserklæringen skal klargjøre partenes indre ansvarsforhold og oppgavefordelingen mellom dem. Det skal gå frem av avtalen at partene er solidarisk ansvarlige for kontraktsoppfyllelsen med Oppdragsgiver. Avtalen skal peke ut det selskap eller foretak som skal representere partene overfor Oppdragsgiver. Den tilbyder som skal representerer partene skal underskrive kontrakten.

# **Utforming og levering av** tilbudet

## Levering av tilbudet

Kun inviterte tilbydere kan levere tilbud. Tilbudet skal leveres elektronisk i KGV. Innlogging skjer på nettsiden [eu.eu-supply.com](https://eu.eu-supply.com/).

## Tilbudets utforming og innhold

1. Forpliktende tilbudsbrev. Tilbudet skal være datert og underskrevet.
2. Utfylt tilbudsoversikt
3. Tilbudet (tilbyders besvarelse av oppdragsgiver forespørsel). Tilbudet skal struktureres med samme kapitteloverskrifter som kontrakten.

## Utgifter til utarbeidelse og levering av tilbud

Utgifter som tilbyder pådrar seg i forbindelse med utarbeidelse, innlevering og oppfølging av tilbud, og anskaffelsesprosessen forøvrig vil ikke bli refundert av Oppdragsgiver.

## Avvik fra konkurransegrunnlaget

Dersom tilbudet er ment å avvike fra konkurransegrunnlaget, skal dette angis i tilbudsbrevet. Det skal henvises til hvor i tilbudet avvikene er nærmere beskrevet. De skal være presise og entydige, og skal være beskrevet slik at oppdragsgiver kan vurdere konsekvensen av avvikene uten kontakt med tilbyder.

## Rettidig levering av tilbudet

Tilbudet er rettidig levert dersom det er innlevert i KGV før tilbudsfristens utløp. Etter fristens utløp vil det ikke være mulig å levere tilbud.

## Alternative tilbud

Det er ikke anledning til å levere alternative tilbud.

# Forhandlinger

Forhandlinger vil bli gjennomført i samsvar med reglene i anskaffelsesforskriften §§ 23-7 og 23-10.

Forhandlingene vil forløpe i flere faser. Oppdragsgiver forbeholder seg retten til å redusere antallet tilbud det skal forhandles om, jf. anskaffelsesforskriften § 23-11. En første reduksjon kan skje i forkant av forhandlingene. Reduksjonen vil skje på bakgrunn av de oppgitte tildelingskriteriene.

# Oppdragsgivers kriterier for valg av tilbud

## Om tildelingskriterier

Oppdragsgiver vil velge det tilbudet som har det beste forholdet mellom pris og kvalitet.

|  | **Tildelings-kriterier** | **Vekt** | **Oppdragsgivers vurdering** |
| --- | --- | --- | --- |
| Pris | Pris | **40 %** | Vurdering av tilbudt pris for tjenesten. |
| Kvalitet | Miljømessige egenskaper | **10 %** | Vurdering av tilbudets egenskaper som gir en positiv miljøeffekt. |
| Kvalitet på tilbudet til kunden (gjennomføring av oppdraget) | **20 %** | Vurdering av kvaliteten på tilbyderens besvarelse av Kapittel 2 – Oppdragsbeskrivelsen  Vurdering av kvaliteten på tilbyderens besvarelse av Kapittel 4 – Rutebeskrivelsen og løsning på gjennomføring av ruteplan. |
| Kvalitet på båtmateriell og ladeinfrastruktur | **20 %** | Vurdering av kvaliteten på tilbyderens tilbudte båtmateriell og infrastruktur |
| Kvalitet på Drift av base på Lindøya | **10 %** | Vurdering av kvalitet på tilbyderens løsningsforslag for drift og forvaltning av basen på Lindøya. |
|  |

## Evalueringsmodell

Alle tildelingskriteriene karaktersettes på en skala fra 0 til 10, der 10 er best. Beste tilbyder på det enkelte tildelingskriterium får 10 poeng, hvor karakteren som oppnås blir vektet i tråd med ovennevnte prosentvekt. Den tilbyder som får høyest poengsum på kriteriene totalt sett vil bli tildelt kontrakten.

## Tildelingskriteriet pris

Oppdragsgiver evaluerer den totale godtgjørelsen over hele kontraktsperioden inkludert opsjonsår.

Oppdragsgiver gjør oppmerksom på at det ved evaluering av pris vil bli lagt en sterkt utslagsgivende modell til grunn. 30 % høyere pris enn beste pris vil gi null (0) poeng på tildelingskriteriet pris. Det utelukkes ikke at de kan bli minuspoeng på tildelingskriteriet pris.

Eventuelle avvik som har betydning for pris legges til på prisen etter en «worst case» vurdering av betydningen av avviket.

## Tildelingskriteriet Miljømessige egenskaper

Tildelingskriteriet miljømessige egenskaper bedømmes ut fra følgende elementer:

* Hvorvidt båtene har IHM (Green Passport EU) eller tilsvarende
* Drivlinje på reservebåt
* Andre miljøtiltak

## Tildelingskriteriet Kvalitet på tilbudet til kunden (gjennomføring av oppdraget)

Følgende forhold vil bli vektlagt under dette tildelingskriteriet:

* Kundebehandling og service
* Avvikshåndtering/beredskap
* Kvalitet på trafikkledelse
* Kvalitet på driftsplaner – robusthet i planene som for eksempel realistisk ruteopplegg og øvrige planer knyttet til drift (skiftplaner, bruk av fartøy mv.).
* Løsningsforslag, planlegging og organisering for drift av TaaS.
* Fremgangsmåte ved forberedelse av oppdraget, herunder fremdriftsplan

## Tildelingskriteriet Kvalitet på båtmateriell (gjennomføring av oppdraget)

Under dette tildelingskriet vektlegges funksjonalitet, kvalitet, kundekomfort og sikkerhet. Følgende forhold vil bli vektlagt under tildelingskriteriet:

* Fartøyets alder
* Passasjerkapasitet
* Areal for passasjerer og sitteplasser inne og ute
* Tilgjengelighet og universell utforming
* Design og utforming (utsyn, belysning, stoler, HVAC, innredningsmaterialer etc)
* Framdriftsløsning og ladeinfrastruktur (manøvrering, robust løsning, batterikapasitet og reservekapasitet, testet teknologi)
* Reservefartøy og tilgang på isforsterket fartøy (vurderes ut fra overnevnte punkter)

Fartøyets alder og passasjerkapasitet vil tillegges høyest vekt.

## Tildelingskriteriet Drift av base

Under dette tildelingskriteriet vil tilbyderens forslag til drift og forvaltning av basen på Lindøya evalueres.

# Avslutning av konkurransen

## Informasjon og begrunnelse for kontraktstildeling

Oppdragsgiver informerer alle tilbydere skriftlig og samtidig om hvem Oppdragsgiver har til hensikt å tildele kontrakt til så snart valg av tilbud er gjort. Meddelelsen vil inneholde en begrunnelse for valget og angi karensperioden fra tildelingen gjøres kjent til kontraktsignering er planlagt gjennomført (kontraktsinngåelsen).

Dersom Oppdragsgiver finner at tildelingsbeslutningen ikke er i samsvar med kriteriene for valg av leverandør kan beslutningen annulleres frem til kontrakt er inngått.

## Avlysning av konkurranse

Oppdragsgiver kan avlyse konkurransen dersom det foreligger saklig grunn.

\*\*\*\*